
Мәслихат аппаратының басшысы «Б» корпусының мемлекеттік әкімшілік лауазымына қойылатын біліктілік талаптарды 
бекіту туралы


 «Қазақстан Республикасының мемлекеттік қызметі туралы» Қазақстан Республикасы Заңының 23-бабы 4-тармағына сәйкес:
1. Қоса беріліп отырған «Қостанай аудандық мәслихатының аппараты» мемлекеттік мекемесінің аппарат басшысы «Б» корпусының мемлекеттік әкімшілік лауазымына қойылатын біліктілік талаптар бекітілсін. 
2. Аудандық мәслихат төрағасының «Қостанай аудандық мәслихатының аппараты» мемлекеттік мекемесі «Б» корпусының мемлекеттік әкімшілік лауазымдарына қойылатын біліктілік талаптарды бекіту туралы» 2023 жылғы    6 қаңтардағы № 4 н/қ өкімі жойылсын.  
3. Осы өкімнің орындалуын бақылауды өзіме қалдырамын. 


Қостанай аудандық
мәслихатының төрағасы                                                  М. Сартов
  













						Аудандық мәслихаты төрағасының
2026 жылғы 29 қыркүйектегі
№ 24 н/қ  өкімімен бекітілді 


«Қостанай аудандық мәслихатының аппараты» мемлекеттік мекемесінің аппарат басшысы лауазымына қойылатын біліктілік талаптар, 
1 бірлік,  Е-2 санаты,  № 01-1

	Өлшемі
	Талаптар

	Білімі

	Жоғары білім, жоғары оқу орнынан кейінгі білім: бизнес, басқару және құқық (бизнес, басқару және құқық және/немесе бизнес, басқару және құқық); ақпараттық-коммуникациялық технологиялар (ақпараттық-коммуникациялық технологиялар және/немесе ақпараттық-коммуникациялық технологиялар); педагогикалық ғылымдар (педагогика және психология және/немесе педагогика және психология және/немесе мектепке дейінгі тәрбиелеу және оқыту педагогикасы және/немесе пәндік мамандандырылмаған мұғалімдерді даярлау және/немесе жаратылыстану пәндері бойынша мұғалімдер даярлау және/немесе гуманитарлық пәндер бойынша мұғалімдерді даярлау және/немесе тілдер және әдебиет бойынша мұғалімдерді даярлау және/немесе әлеуметік педагогика және өзін-өзі тану мамандарын даярлау); әлеуметтік ғылымдар, журналистика және ақпарат (әлеуметтік ғылымдар, журналистика және ақпарат және/немесе әлеуметтік ғылымдар, журналистика және ақпарат)

	Кәсіби құзырет-тілігі және  практикалық тәжірибесі
	Мемлекеттік қызмет істері жөніндегі уәкілетті органның актімен бекітілген «Б» корпусының мемлекеттік әкімшілік лауазымдарына қойылатын үлгілік біліктілік талаптарға сәйкес

	Функционалдық міндеттері 
	Аппарат басшысы мәслихат аппаратының қызметіне басшылық етеді.
Қазақстан Республикасының заңнамасына сәйкес аппарат басшысының құзыретіне кіретін мәселелер бойынша бұйрықтар шығарады.
Өз құзыреті шегінде аппараттың қызметін ұйымдастырады, үйлестіреді және бақылайды, Қазақстан Республикасының заңнамасымен, мәслихат аппараты туралы Ережемен және өзге де нормативтік құқықтық актілермен мәслихат аппаратына жүктелген міндеттер мен функциялардың орындалуын қамтамасыз етеді.
Мәслихат аппаратының мәслихаттың, оның органдары мен депутаттарының қызметін ұйымдастырушылық, құқықтық, ақпараттық-талдамалық, құжаттамалық, материалдық-техникалық және өзге де қамтамасыз етуді жүзеге асыруын ұйымдастырады, сондай-ақ мәслихат депутаттарына олардың өкілеттіктерін жүзеге асыруға көмек көрсетеді.
Қазақстан Республикасының заңнамасында белгіленген тәртіппен мәслихат аппаратының «Б» корпусының мемлекеттік әкімшілік қызметшілерін мемлекеттік лауазымдарға тағайындайды және мемлекеттік лауазымдардан босатады.
Мәслихат аппаратының тәртіптік және конкурстық комиссияларының қызметіне жалпы басшылықты жүзеге асырады.
Мәслихат аппаратының мемлекеттік қызметшілерінің қызметтік тәртіпті сақтауын бақылауды жүзеге асырады, орындаушылық тәртіпті қамтамасыз ету және Қазақстан Республикасының мемлекеттік қызмет туралы заңнамасының талаптарын сақтау жөнінде шаралар қабылдайды.
Қазақстан Республикасының заңнамасына сәйкес мәслихат аппаратының мемлекеттік қызметшілерін іссапарға жіберу, демалыс беру, материалдық көмек көрсету, даярлау, қайта даярлау және біліктілігін арттыру, көтермелеу, үстемеақылар белгілеу мәселелерін шешеді.
Қазақстан Республикасының заңнамасында белгіленген өз құзыреті шегінде мәслихат аппараты мемлекеттік қызметшілерінің тәртіптік жауапкершілігі мәселелерін шешеді.
Өз құзыреті шегінде Қазақстан Республикасының сыбайлас жемқорлыққа қарсы іс-қимыл туралы заңнамасы талаптарының орындалуын қамтамасыз етеді, сыбайлас жемқорлық құқық бұзушылықтардың алдын алу және мәслихат аппаратының қызметінде сыбайлас жемқорлық тәуекелдерін азайту жөнінде шаралар қабылдайды.
Мәслихаттың сессияларын, мәслихаттың тұрақты және уақытша комиссияларының отырыстарын, қажетті материалдарды дайындауды, оларды өткізуді ұйымдастырушылық және құжаттамалық сүйемелдеуді ұйымдастырады.
Мәслихат шешімдерінің жобаларын, мәслихат депутаттарын іссапарға жіберу және Қазақстан Республикасының заңнамасында белгіленген тәртіппен мәслихат төрағасы немесе мәслихаттың тұрақты комиссиясының төрағасы болмаған жағдайда міндеттерді жүктеу жөніндегі бұйрықтарды дайындайды.
Мәслихат депутаттарының біліктілігін арттыру жөніндегі іс-шараларды, семинарлар, оқыту іс-шараларын және депутаттық қызметтің тиімділігін арттыруға бағытталған өзге де іс-шараларды өткізуді ұйымдастырады.
Мәслихат пен оның органдарының қызметін қамтамасыз ету үшін қажетті құжаттарды, талдамалық материалдар мен ақпараттық анықтамаларды дайындауды ұйымдастырады.
Мәслихаттың, оның төрағасының, тұрақты және уақытша комиссиялар мен депутаттардың қызметін құқықтық сүйемелдеуді қамтамасыз етеді, құжаттар жобаларына құқықтық сараптама жүргізуді ұйымдастырады.
Жеке және заңды тұлғалардың өтініштерін, мәслихатқа келіп түсетін петицияларды қарау жөніндегі жұмысты ұйымдастырады, оларды қарау мерзімдері мен тәртібінің сақталуын қамтамасыз етеді.
Қазақстан Республикасының мемлекеттік қызмет туралы заңнамасына және Қазақстан Республикасының еңбек заңнамасына сәйкес мәслихат аппаратында кадр жұмысын ұйымдастырады.
Мәслихат аппаратының қаржылық қызметін ұйымдастыруды, мәслихат аппараты бюджетінің атқарылуын, қаржылық тәртіптің сақталуын, бухгалтерлік есепті жүргізуді және қаржылық есептілікті дайындауды қамтамасыз етеді.
Қазақстан Республикасының мемлекеттік сатып алу туралы заңнамасына сәйкес мәслихат аппаратының қызметін қамтамасыз ету үшін тауарларды, жұмыстар мен көрсетілетін қызметтерді мемлекеттік сатып алуды ұйымдастырады, берілген өкілеттіктер шегінде мемлекеттік сатып алу жөніндегі құжаттар мен шарттарға қол қояды.
Мәслихат аппаратының қызметін материалдық-техникалық және шаруашылық қамтамасыз етуді ұйымдастырады, мәслихат аппаратына бекітілген мемлекеттік мүліктің сақталуын қамтамасыз етеді.
Іс қағаздарын жүргізуді, құжаттарды мұрағаттық сақтауды, құжат айналымы, дербес деректерді қорғау және ақпараттық қауіпсіздік саласындағы заңнаманың талаптарын сақтауды ұйымдастырады.
Мәслихаттың, оның органдары мен депутаттарының қызметін ақпараттық сүйемелдеуді, мәслихаттың ресми интернет-ресурсының жұмысын ұйымдастыруды және Қазақстан Республикасының заңнамасына сәйкес ақпаратты орналастыруды қамтамасыз етеді.
Мәслихат аппаратының құзыретіне кіретін мәселелер бойынша мәслихат аппаратының мемлекеттік органдармен, ұйымдармен, азаматтық қоғам институттарымен, бұқаралық ақпарат құралдарымен және халықпен өзара іс-қимылын ұйымдастырады.
Мәслихаттың Қазақстан Республикасының сайлау туралы заңнамасында көзделген өкілеттіктерді жүзеге асыруын ұйымдастырушылық және құжаттамалық сүйемелдеуді қамтамасыз етеді.
Мәслихат төрағасына Қазақстан Республикасының заңнамасында белгіленген сан лимиті және мәслихат сессиясында кейіннен қарау үшін бөлінген қаражат шегінде мәслихат аппаратының құрылымын, оны ұстауға және материалдық-техникалық қамтамасыз етуге арналған шығыстарды бекіту мәселелері жөнінде ұсыныстар енгізеді.
Мәслихат аппаратының сайлау комиссияларын қалыптастыру мәселелері бойынша аудандық сайлау комиссиясымен, облыстық мәслихат аппаратымен, аудандық әкімдікпен, саяси партиялармен, үкіметтік емес ұйымдармен, облыстық мәслихат депутаттарымен мәслихат аппаратының құзыреті шегінде мәслихат қызметіне байланысты мәселелер бойынша өзара іс-қимылын ұйымдастырады.
Депутаттардың, тұрақты комиссиялардың, аудандық мәслихат төрағасының, аудан әкімінің ұсыныстары негізінде аудандық мәслихаттың перспективалық (жылдық) жұмыс жоспарының жобасын әзірлейді.
Мәслихат депутаттарының өз округінің сайлаушыларымен, сондай-ақ жергілікті өзін-өзі басқару органдарымен және ұйымдармен кездесулері мен жиналыстарын өткізуді, мәслихаттың қызметі туралы ақпараттық материалдар дайындауды ұйымдастырады.
Мәслихат төрағасы мен депутаттарының азаматтарды жеке қабылдауының тоқсан сайынғы кестесін жасайды.
Мәслихат депутаттарының мәслихат сессиясының және оның органдарының отырыстарына келуіне мониторингті жүзеге асыруды қамтамасыз етеді.
Мәслихат аппаратының жылдық және ай сайынғы жұмыс жоспарларын жасайды.
Мемлекеттік мекемеде ақпаратқа қол жеткізу мәселелері бойынша уәкілетті тұлғаның функцияларын жүзеге асырады.
Қазақстан Республикасының заңнамасымен мәслихат аппаратының басшысына жүктелген өзге де өкілеттіктерді жүзеге асырады.

